นายสมัคร สุนทรเวช นายกรัฐมนตรี และ รมว.กลาโหม แถลงข่าวที่ทำเนียบรัฐบาล กรณีการชุมนุมใหญ่ของกลุ่มพันธมิตรประชาชนเพื่อประชาธิปไตย 26 สิงหาคมว่า ขอประกาศว่ายามนี้ตนเป็นนายกรัฐมนตรี มีหน้าที่ดูแลความสงบในบ้านเมือง ใครจะประท้วงอะไรก็ขอให้อยู่ในกรอบของกฎหมาย และตนจะอดกลั้นให้ถึงที่สุด ในส่วนของรัฐบาลก็จะไม่มีอะไรเปลี่ยนแปลง การประชุมคณะรัฐมนตรี (ครม.) ก็จะเป็นปกติ"ประชาชนทั้งประเทศ ดูสิใครว่ารัฐบาลไปทำอะไรผิด ใครทำอะไรบ้าง หากมีอะไรเกิดขึ้น เดี๋ยวจะไปโทษมือที่สาม โปรดดูว่าใครจะทำ ถ้าเป็นมือที่สาม ใครคิดจะทำอะไรอย่าโยนบาปให้รัฐบาลก็แล้วกัน โดยมีตำรวจจะทำหน้าที่ดูแลความสงบเรียบร้อย อย่ามาอ้างว่ารัฐบาลทำให้เกิดความเสียหาย บ้านเมืองอยู่ดีๆ แท้ๆ ใครเป็นคนก่อเหตุ ประชาชนจะเข้าใจ ใครเป็นฝ่ายก่อให้เกิดความวุ่นวาย" นายสมัครกล่าวนายสมัครกล่าวตำหนิสื่อมวลชนด้วยว่า การเสนอข่าวไม่ผิด แต่จะพูดจะเขียนอะไร อย่าทำให้บ้านเมืองดูเหมือนแย่ไปเสียหมด คิดถึงคนค้าคนขายบ้าง อย่าไปรวมหัวกับพวกล้มรัฐบาล การทำข่าวให้เอิกเกริกมีแต่เรื่องร้ายๆ ก็ขอให้คิดกันให้ดีๆ ขอให้เพลาๆ กันบ้าง
นายสมัคร สุนทรเวช นายกรัฐมนตรี และรมว.กลาโหม แถลงข่าวที่ทําเนียบรัฐบาลเมื่อวันที่เท่าไร 
26 สิงหาคม